छप्पा
छप्पा (Nightjar) मध्य आकार के छोटी टांगों, छोटी चोंचों और लम्बे परों वाले पक्षी होते हैं, जो रात्रि या संध्या में सक्रीय रहते हैं। यह कैप्रीमुलगिडाए (Caprimulgidae) नामक जीववैज्ञानिक कुल और कैप्रीमुलगिफोर्मीस (Caprimulgiformes) जीववैज्ञानिक गण में संगठित हैं। इनका मुख्य आहार कीट होते हैं। छप्पा जातियाँ अंटार्कटिका महाद्वीप और माडागास्कर जैसे कुछ द्वीपों को छोड़कर विश्वभर में पाई जाती हैं।